SPRÁVA ZO ZAHRANIČNEJ PRACOVNEJ CESTY 235/2015

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.10. (00:01) – 31.10.2015 (23:59) 
ZPC prerušená v dňoch 2.10.2015 (14:25) - 7.10. (12:10) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci október 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac október 2015 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Taktiež výzvy na hľadanie partnerov a zapojenie sa do vytvárajúcich sa konzorcií. 
Rovnako som poskytla e-mailové konzultácie k príprave projektov H2020 a prípravy projektov v rámci MSCA. Okrem mailových konzultácií som sa stretla s Ľudmilou Hlavenkou z Ministerstva dopravy SR, sekcia civilného letectva a vodnej dopravy ohľadne potenciálnych výziev a možnosti zapojenia sa do európskych programov. Rovnako som mala stretnutie s Michaelou Zelmanovou z Ministerstva životného prostredia, s ktorou som prebrala nadchádzajúcu konferenciu, ktorá bude organizovaná ministerstvom počas SK PRES a ktorá bude spolufinancovaná z rámcového programu H2020.  
6.10. som bola pozvaná riaditeľkou SAIA, ako jedna z účastníkov workshopu ku kariérnemu rozvoju mladých výskumníkov, kde boli rozoberané hlavné prekážky a nedostatky, ktoré bránia mladým výskumníkom sa naplno kariérne rozvíjať. Workshop tiež slúžil aj na sformulovanie odporúčaní či už pre univerzity, inštitúcie, ministerstvo, ale aj pre SLORD pri príprave ďalších služieb a informácií, ktoré budú zacielené priamo na potreby projektových manažérov. 
V mesiaci október boli organizované v poradí tretie stretnutie styčných kancelárií krajín V4 vo forme pracovných raňajok. Ide o formát, ktorý nám napomáha získať nie len užitočné informácie, ale vytvoriť lepšiu spoluprácu, ktorá napomôže aj našim slovenským subjektom. Jeden bod z programu bolo návrh zorganizovania spoločnej burzy partnerov pre zástupcov našich univerzít a Slovenskej akadémie vied. Okrem stretnutia zorganizovaného pre predsedov akadémii vied v krajinách V4 boli navrhnuté tiež školenia ktoré by mohli byť organizované v Bruseli a mali by byť zamerané na jednotlivé cross-cutting issues v rámci Horizontu 2020, ako napríklad informácie ohľadne rodovej rovnosti v projektoch, duševné vlastníctvo, atď. Tieto školenia by následne mali slúžiť nie len ako dobrý zdroj informácií pre projektantov, ale tiež aj ako možnosť nájsť si projektových partnerov z ostatných krajín V4 a tiež ako príležitosť stretnúť sa priamo aj s project officermi a zástupcami EK, ktorí budú na školenie tiež pozvaní. 
SLORD konferencie Contribution of the SR to the ERA – New Research Infrastructure bola tiež dobrou príležitosťou pre zástupcov vedeckých parkov na Slovensku sa stretnúť so zástupcami EK, čo bola možnosť vytvoriť si osobnejší kontakt a získať priame informácie. Pre mňa to bola možnosť priamo si vypočuť konkrétne otázky a problémy a skonzultovať príležitosti získania financií z európskych programov v oblasti zdravia so zástupkyňami biomedicínskeho parku v Martine. Následne na to som mala stretnutie s vedúcou kancelárie Zastúpenia Juhomoravského kraja v Bruseli, s ktorou som prebrala možnosti mobility a návštevy ICRC Akadémie v Brne. 
Účasť na konferenciách, seminároch a programových výboroch 
Počas mesiaca október som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. 
Jedno z väčších podujatí bolo EFSI boosts Innovation! Workshop. Cieľom podujatia predstaviť nový investičný nástroj - Európsky fond pre strategické investície, ktorý je súčasťou Junckerovho investičného plánu. EFSI je doteraz najväčší inovačný nástroj v EÚ, ktorého ambíciou je mobilizovať finančné prostriedky súkromných investorov. Na jednej strane, je na trhu veľké množstvo likvidity vo verejných financiách, na strane druhej, chýba rizikové financie súkromného sektora. EFSI má za úlohu podporovať finančnou pôžičkou tie projekty, ktoré nedokážu byť financované z iných zdrojov a zároveň majú veľký inovačný potenciál. Bude fungovať na základe dopytu a o zisku financií rozhodne ich inovačná kvalita, ktorá bude hodnotená nezávislými expertmi. EFSI sa zameriava na zvýšenie konkurencieschopnosti EÚ a jej dlhodobého hospodárskeho rastu. Jeho cieľom je vygenerovať do konca roka 2018, 315 mld. EUR, využitím verejných finančných prostriedkov, ktoré následne prilákajú súkromné investície. Hlavným účelom je schopnosť znášať riziko v súvislosti s investičnými operáciami Európskej investičnej banky (EIB) a riešiť medzery na trhu i situáciu nízkych investícií. Tým sa rozloží riziko medzi EIB a EIF, čím umožní EIB investovať do projektov s vysokým rizikovým profilom. 
 
Základom EFSI je záruka v hodnote 16 mld. EUR, pričom polovica z tejto čiastky je vyčlenená z EÚ rozpočtu (2,2 mld. EUR pôjde z Horizontu 2020) a 5 mld. EUR z EIB. V EFSI tak bude vložených celkovo 21 mld. EUR, ktoré by mali dosiahnuť multiplikačný účinok v pomere 1:15 a vygenerovať tak očakávaných 315 mld. EUR. Práve vďaka finančnému krytiu v hodnote 21 mld. EUR si bude môcť následne EIB požičať na investície a financovanie projektov až 63 mld. EUR. Celý záznam z podujatie je uverejnený na stránke tu. EFSI je nástroj určený nie len pre veľké investičné projekty, ale aj pre malé projekty a malé krajiny. Je to nástroj, z ktorého môžu profitovať aj slovenské subjekty. 
Koncom mesiaca sa konalo v Sociálnom a ekonomickom výbore v Bruseli podujatie, ktorého cieľom bolo predstaviť výsledok verejných konzultácií a ex-post hodnotení siedmeho rámcového programu. Podujatie ako aj konzultácie a hodnotenie rámcového programu vychádza z iniciatívy predsedu EK Junckera, ktorý presadzuje lepšie prepojenie s občanmi. Hodnotenie FP7 bolo spravené nezávislými expertmi a možno ho považovať aj ako „ex-ante hodnotenie“ k Horizontu 2020, keďže na výsledkoch z FP7 sa dá stavať aj pri H2020. Konzultácie sa konali v období od februára do mája 2015. Prišlo 202 odpovedí, čo na počet partnerov participujúcich v FP7 nie je veľa. 44% bolo z HE, 35% od jednotlivcov, ostatok MSP. Jedna z hlavných oblastí, ktorá bola ako kľúčové dosiahnutie bolo vytvorenie ERA cez spoluprácu a súťaž. Toto vyzdvihli najme MSP. Ďalej nastavenie spoločnej agendy (PPP, JTIs, ETPs...), č bolo vyzdvihnuté najmú súkromnými spoločnosťami. Ako tretie bolo vytvorenie Európskej výskumnej rady ERC a posledné to boli akcie určené na mobilitu. Taktiež snaha zjednodušenia v FP7 bola veľmi vítaná. Za nedostatky boli označené najmä administratívna záťaž, veľký počet podaných projektov a malá miera úspešnosti, príliš úzke témy, či nedostatočné zastúpenie priemyslu a náročné podmienky pre nové subjekty. Odporúčania na zlepšenie je sústredenie sa na zlepšenie európskeho programu, nie národných problémov; zjednodušenie, excelencia, prístup zdola-nahor; využitie EŠIF a lepšia synergia s H2020. 
Je potrebné však dodať, že na podujatí boli prezentované len výsledky verejných konzultácií, čo je len jeden zo siedmich častí celkového hodnotenia. Chýbala prezentácia finálnej správy expertnej skupiny, či štúdií jednotlivých štátov. Rovnako v týchto konzultáciách neboli zohľadnené geografické ukazovatele, a preto je nemožné zistiť z týchto výsledkov, čo konkrétne trápi napr. slovenské subjekty.  
Dňa 13.10. sa konalo zasadnutie programového výboru pre NMBP, ktorého hlavným bodom bola prezentácia súčasného stavu časti FET v Horizonte 2020. Ó tento typ programu je veľký záujem, čo však vytvára veľmi nízku mieru úspešnosti. EK sa preto rozhodla zmeniť niektoré jeho črty, aby bol program efektívnejší a mohlo byť v ňom podporených čo najviac dobrých projektov. 
Súčasné problémy FET:
•	nízke vstupné bariéry, ktoré umožňujú veľké množstvo podaných návrhov → veľmi nízka mieru úspešnosti 
•	 zo schémy FET bolo financovaných viacero projektov, ktoré svoju výskumnú tému nemajú kde zapasovať v rámci iných výziev v H2020, a preto naďalej podávajú projekt v rámci FET
•	mnohé z podaných projektov častokrát nemajú s FET nič spoločné, preto je v tomto smere potrebné zaviesť systém, na základe ktorého už od začiatku bude fungovať istý druh „samo ohodnotenia“, ktorý zabráni nevhodný projekt do FET vôbec podať; taktiež je potrebný aj lepší tréning pre NCP
•	stále sa zvyšuje počet opäť podávaných projektov, ktoré sú navyše mnohokrát veľmi dobré a tým sa zamedzuje vstup pre nové projekty a subjekty 
EK vytvára riešenia, ktoré by mohli napomôcť tieto problémy vyriešiť. Uvažuje sa o vyššej vstupnej bariére, či k návratu k dvojstupňovému procesu (ten by však v druhom stupni aj tak mieru úspešnosti nezvýšil). Potrebné je posilniť prepojenie medzi FET a ostatnými časťami v H2020, avšak na to EK zatiaľ hľadá možné riešenia. Čo sa týka financovania, znížil sa rozpočet na jednotlivý projekt, čo umožnilo financovať väčší počet projektov. Avšak ešte stále je tu  priestor pre zlepšenie, keďže priemerná veľkosť projektov sa pohybuje na úrovni 2-3 mil. €. Rozpočet na každý projekt by sa tak mohol ešte znížiť.  
Jeden z ďalších návrhov je isté regulované znovu podanie projektu, ako je tomu napríklad v ERC. Tam je to však určené pre slabé projekty, tu by to práve naopak muselo byť ošetrené tak, aby boli regulované práve tie dobré a úspešné návrhy. Na to však zatiaľ nie je pripravený právny rámec. 
Ako ďalšie riešenie sa ukazuje prepojenie na iné finančné schémy – napríklad zmiešané financovanie s ČŠ, ktoré by mohli dať isté percento rozpočtu pre partnerov zo svojej krajiny- príklad Eurostar). 

Najviac projektov z FET Open v H2020 v 2014 bolo z oblasti IKT, inžinierstva a fyziky (v roku 2014 to bolo 67% návrhov a v roku 2015 to bolo 59% zo všetkých návrhov). Sociálne vedy a ekonomika zaberajú úplne malú časť portfólia, len zhruba 2-3% v 2014/2015. 

FET-Proactive 
V tejto schéme sa zvýšil rozpočet trojnásobne a je tam podpora pre všetky technologické oblasti. V novom pracovnom programe je lepší prístup zdola-nahor, ale zostáva naďalej strategický. Na FETPROACT-01-2016 je vyhradených 80m€.V porovnaní s predchádzajúcim WP sa otvorilo aj oveľa viac príbuzných KET tém.  
DE odporučilo EK zmenu manažmentu a dostatočne dobre zabezpečenú rôznorodosť hodnotiteľov z rôznych komunít. Okrem iného sa DE vyjadrilo, že by EK mala robiť prehľad najnovších tém, ktoré budú podporované v rámci FET, keďže by to mala byť primárne práca delegátov pomôcť s tým, aby sa podávali do FET návrhy, ktoré tam patria. 

UK sa zaujímalo o implementáciu Graphen Flagship do NMBP, keďže je tam viacero priemyselne orientovaných aplikácií. Taktiež sa UK a PT pýtali, či sa zisťuje dopad projektov, či sa reálne tie excelentné projekty dostávajú na trh. IT upozornila na fakt, že je potrebné, aby bol vstup nových technológií na trh podchytený aj politicky. Je potrebné mať jasnú a kľúčovú stratégiu, podľa ktorej sa určí, ktoré technológie sú naozaj na trhu potrebné, lebo inak tento program nemá budúcnosť. Rovnako je nevyhnutná koordinácia s inými programami. IR sa pýtalo, ako vznikajú iniciatívy vo FET Proactive výzvach. 
Viaceré ČŠ chceli vedieť, ako vidí EK celkovú efektivitu programu a ako zlepšiť synergie aj prostredníctvom programových výborov. GR sa zaujímalo o úlohu MSP vo FET. FR chcelo vedieť kedy môžeme očakávať spustenie European Innovation Council.  
EK si uvedomuje, že nie je ľahké vybrať vždy vhodný mix hodnotiteľov, keďže niektoré témy sú veľmi multidisciplinárne a nie je jednoduché dať dokopy dostatok expertov. Vo FET sa vyberajú hodnotitelia zo skupiny expertov (pool of experts), ktorá sa obnovuje každý rok o 30% nových hodnotiteľov. Výber hodnotiteľov je v H2020 už ale oveľa lepší, ako tomu bolo v predchádzajúcom programe.  
Čo sa týka Graphen Flagshipu, tam by sme mali naďalej pokračovať v spriemyselňovaní grafénu a treba to tiež prepojiť politicky. Pokiaľ je dobrý projekt pre grafén, mal by byť súčasťou ERA-NETu, čiže tu treba do tejto iniciatívy zapojiť vlády.  EK sa tiež vyjadrila, že synergie medzi NMBP a FET sú veľmi dôležité, a to aj na úrovni väčšej spolupráce medzi programovými výbormi. Taktiež potrebujeme lepšiu spoluprácu a prepojenie na SME Instrument. Účasť MSP je v tomto programe nízka a EK má záujem ju zvýšiť. Každopádne, účasť stredne veľkých podnikov sa postupne zvyšuje a veľmi dobré high-tech MSP sú partnermi aj vo financovaných projektoch. 
Čo sa týka prehľadu tém a určovania tých, ktoré sú aktuálne, sa EK vyjadrila, že môžu posilniť otvorené konzultácie. V predošlých konzultáciách mali pomerne dosť veľa príspevkov, ale EK si uvedomuje, že niektoré témy vo FET Proactive by mali byť prepojené aj s národnými prioritami, ale to je až ďalší krok.  
Na odpoveď o EIC EK odpovedala, že zatiaľ je to vo forme idey, nijaké konkrétne termíny zatiaľ nemajú. 

Prezentácia a popularizácia slovenského výskumu a inovácií

Pre lepšiu prezentáciu slovenského výskumu a inovácií sme organizovali SLORD konferenciu Contribution of the SR to the ERA – New Research Infrastructure. Po konferencii nasledovala aj akcia, ktorá bola organizovaná holandskou styčnou kanceláriou NethER, na ktorú sa presunuli zástupcovia slovenských vedeckých parkov a mali možnosť networkovať s prítomnými zahraničnými hosťami. Na konferenciu som pripravovala tlačovú správu aj záverečnú správu z podujatia, ktorú možno nájsť na stránke tu a písala príhovor pre p. veľvyslanca A. Micovčina na holandskú akciu. 
Konferencia sa konala dňa 15. októbra 2015 na pôde Stáleho zastúpenia SR pri EÚ a bola sprievodnou akciou Európskeho týždňa regiónov a miest. 
Cieľom konferencie bolo predstaviť 11 slovenských univerzitných vedeckých parkov a výskumných centier z Bratislavy, Košíc, Martina, Nitry a Žiliny v troch kľúčových odvetviach. Medzinárodnému publiku boli prezentované vedecké parky a centrá z  oblastí materiálov a nanotechnológií; informačno-komunikačných technológií a priemyselných technológií;  biomedicíny a biotechnológií. Slovenská republika investovala v rokoch 2007 až 2013 do vylepšenia a budovania novej vedeckej infraštruktúry viac ako 1.4 mld. EUR z Európskych štrukturálnych fondov. Tieto investície podporujú novú spoluprácu medzi akademickým sektorom a priemyslom, a tým zlepšujú technologický transfer nových znalostí a tiež účasť Slovenska na rámcových programoch EÚ a programu Horizont 2020. Vybudovanie vedeckých parkov a centier excelentnosti prispieva na národnej úrovni k vytvoreniu nových pracovných miest priamo na univerzitách, rozvoju výskumných kapacít a nových perspektívnych oblastí priemyslu. 

V rámci prezentácie výskumu som tiež októbri pripravovala podklady pre stretnutia slovenských vedcov pôsobiacich v Bruseli a na neformálne stretnutie Večer s vedou, ktoré bude organizované v novembri za účasti Prof. RNDr. Vladimíra Bužeka, DrSc. 
Prevádzkovanie informačného portálu
Počas októbra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci október som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Organizačne som sa podieľala na príprave konferencie, ktorú SLORD organizovalo dňa 15/10/2015- ERA in Action- Contribution of the Slovak Republic to the EU – zabezpečenie cateringu a miestnosti. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Október 2015	
Dátum	Čas	Miesto	Účastník (SLORD)	Účastníci	Podujatie	
1.10.2015	09:30-16:30	EK – Charlemange	Terézia Lesayová	 	Programme Committee SC 1 – Health, Demographic change and wellbeing	
8.10.2015	10:00-11:00	KoWi, Rue du Trône 98	Terézia Lesayová, Soňa Pállayová 		WG Space & Security + WG Innovation 	
13.10.2015	09:30-13:00	EK - Borschette	Terézia Lesayová		Programme Committee NMBP  	
15.10.2015	08:00-15:30	SZ SR pri EÚ, Avenue de Cortenbergh 107	SLORD		SLORD konferencia – Contribution of the SR to the EU. New Research Infrastructures	
15.10.2015	16:00-19:00	SZ NE pri EÚ, Avenue de Cortenbergh 4-10	SLORD	 	Excellence without Borders- R&D Cooperation across the innovation divide 	
23.10. 2015	11:00 – 13:30	Senat du Belgique 	Terézia Lesayová		Conference & Meeting Space Mentors/Space Mentees	
26.10.2015	09:00-17:00	EK - Borschette	Terézia Lesayová, Daniel Straka 	 	EFSI Bosts Innovation! Workshop 	
27.10.2015	14:30 – 17:30	EESC, Rue beliard 99	Terézia Lesayová, Daniel Straka		Results of the Public Consultation supporting the FP7 Ex-post Evaluation	

Stretnutia a rokovania

Október 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
1.10.2015	16:30 – 17:30	SZ SR pri EÚ 	Terézia Lesayová, Daniel Straka 	Anna Hrabovská, SZ SR pri EÚ 
Vladimír Kopecký, SZ SR pri EÚ  	Príprava konferencie Contribution of the SR to the ERA. New Research Infrastructure  	Organizačné veci a príprava SLORD konferencie. 	
9.10. 2015	09:30 – 11:00	PolSCA, Rue du Trône 98	SLORD 	CZELO, PolSCA, HunOR	V4 Breakfast	V poradí tretie V4 stretnutie vo forme pracovných raňajok so zástupcami styčných kancelárií ČR, PL a HU a vedeckými atašé zo SZ SR pri EÚ malo tri hlavné body. Prvým bolo predstavenie predbežných záverov zo stretnutia, ktoré bolo organizované EK k otázke odmeňovania výskumníkov v Horizonte 2020. 
Druhým bodom bol dotazník „H2020 Simplification Survey“, ktorý bol spustený komisárom pre výskum a inovácie Carlosom Moedasom 25.9.2015. Dotazník je dobrou príležitosťou najmä pre nové členské štáty sa vyjadriť k niektorým bodom v H2020, ktoré môžu rovnako súvisieť aj s odmeňovaním výskumníkov. 
Posledným bodom stretnutia bolo posilnenie spolupráce medzi styčnými kanceláriami V4 a organizácia spoločného brokerage eventu a vedeckých stretnutí. Na stretnutí bolo navrhnuté zorganizovať spoločné školenie a prednášky pre záujemcov o projekty v H2020. Ďalšie stretnutie je naplánované na 12.11.2015 a bude organizované HunOR. 	
13.10.2015	08:30 – 09:00	The Hotel, Brusel 	SLORD	p. minister Juraj Draxler 	Výmena aktuálnych informácii	Výmena aktuálnych informácii, grantový program Návrat domov, SK PRES	
16.10.2015	10:00 – 11:00	EK  Berlaymont	Terézia Lesayová, Daniel Straka, zástupcovia vedeckých parkov SR	Juraj Nociar, Vedúci kabinetu vice-prezidenta EK Maroša Šefčoviča	Energetická únia	Predstavenie priorít M. Šefčoviča a prezentácia energetickej únie.  	
16.10.2015	11:30-13:00	Joint Research Centre	Terézia Lesayová, Daniel Straka, zástupcova vedeckých parkov	Vladimír Šucha, Predseda JRC	Aktuálne informácie a priority JRC, budúcnosť vedeckých parkov 	Vladimír Šucha na stretnutí predstavil priority JRC a zoznámil sa s aktuálnymi aktivitami vedeckých parkov na SR. 	
19.10.2015	13:00-14:00	Place du Luxembourg	Terézia Lesayová	Eliška Buzková, vedúca kancelárie Zastúpenia Juhomoravského kraja v Bruseli 	Spolupráca Horizont2020, mobilita v ICRC Akademii	Spolupráca, Horizont 2020, potenciálni partneri, mobilita v ICRC Akadémii	
26.10.2015	18:00-19:00	Place du Luxembourg	Terézia Lesayová	Ľudmila Holenková, Ministerstvo dopravy SR, Sekcia civilného letectva a vodnej dopravy 	Konzultácie k H2020 – SC 4 Doprava 	Konzultácie k možným projektom a výzvam v oblasti dopravy 	
26.10.2015	19:00-20:00	EK, DG REGIO	Terézia Lesayová	Josef Schwartz, DG REGIO, ESIF	Informácie  - ESIF	Informácie k ESIF a možným synergiám s EFSI.	
29.10.2015	18:00-19:00	Place du Luxembourg	Terézia Lesayová	Michaela Zelmanová, Ministerstvo životného prostredia SR, SK PRES	SK PRES –konferencia MŽP	Konferencia MŽP, SK PRES	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Rovnako je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázala ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  
Na stretnutí V4 sme sa dohodli s ostatnými kanceláriami na zorganizovaní spoločných školení, čo by mohlo byť veľmi prínosné pre projektových manažérov univerzít či výskumných inštitúcií. Podporí to nie je informovanosť, ale bude to príležitosť aj osobného stretnutia s projektovými manažérmi EK a novými potenciálnymi partnermi z krajín V4. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
So spustením Európskeho fondu pre strategické investovania je nevyhnutné, aby bola zabezpečená veľmi dobrá informovanosť o tomto nástroji, ktorým je možno cez pôžičku financovať projekty, ktoré nie je možné financovať z iných programov EÚ. Keďže je tentpo nástroj určený aj pre malé projekty, je to zdroj financií, ktoré podporia väčšie zapojenie súkromného sektora a vznik inovácií 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Pripravovaná konferencia ERA in Action- Contribution of the Slovak Republic to the EU, bola dobrou príležitosťou na prezentáciu slovenských vedeckých parkov za účasti mnohých zahraničných hostí. Taktiež pripravujeme popularizačné podujatie, na ktorom chceme postupne predstavovať slovenských špičkových vedcov, ktorí svoj výskum môžu odprezentovať širokej a laickej verejnosti. Okrem zviditeľnenia samotného výskumníka to prinesie aj oboznámenie sa s témou a výskumom na Slovensku. 
  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 11.11.2015
								
Správu schválil:  prof. RNDr. Ján TURŇA, CSc., generálny riaditeľ  ......................................